KTIS เจาะกลุ่มร้านกาแฟ รุกขยายตลาด “หลอดชานอ้อย”
KTIS เจาะกลุ่มร้านกาแฟ รุกขยายตลาด "หลอดชานอ้อย"
KTIS เจาะกลุ่มร้านกาแฟ รุกขยายตลาด "หลอดชานอ้อย"
8 ม.ค. 2564

นายปัญญ์ ศิริวิริยะกุล วิศวกรผู้บริหาร กลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือกลุ่ม KTIS ผู้นำในอุตสาหกรรมน้ำตาลและอุตสาหกรรมต่อเนื่องครบวงจร ในฐานะผู้รับผิดชอบโครงการผลิตผลิตภัณฑ์เพื่อสิ่งแวดล้อมจากเยื่อชานอ้อย เดินหน้านำเสนอผลิตภัณฑ์ “หลอดชานอ้อย” ซึ่งดำเนินการภายใต้บริษัท เอ็นไวรอนเม็นท์พัลพ์ แอนด์ สตรอว์ จำกัด (EPAS) บริษัทย่อยของกลุ่ม KTIS เพื่อให้บริการในร้านกาแฟ “ลา คาบลา” (La Cabra) ร้านกาแฟแนวอนุรักษ์แบรนด์ดังจากโคเปนเฮเกน ประเทศเดนมาร์ก ที่เปิดสาขาแรกในประเทศไทย โดยมีนางสาววรมนต์ เก่งถนอมศักดิ์ เป็นผู้ก่อตั้งและบริหาร
สำหรับผลิตภัณฑ์หลอดชานอ้อย แตกต่างจากหลอดกระดาษทั่วไป คือ มีความคงทนแข็งแรง ไม่เปื่อยยุ่ยง่ายแม้แช่ในเครื่องดื่มเป็นเวลานาน ไม่ทำให้เสียรสชาติแต่กลับให้รสสัมผัสที่ดีของเครื่องดื่ม ไม่มีสารเคมีปนเปื้อน มีความปลอดภัยในการบริโภค และใช้เยื่อชานอ้อยที่เป็นผลิตภัณฑ์พลอยได้จากกระบวนการผลิตน้ำตาลทรายของกลุ่ม KTIS จึงช่วยลดการตัดไม้มาทำเยื่อกระดาษหรือหลอดกระดาษอีกด้วย หลอดชานอ้อยของกลุ่ม KTIS นี้ยังสามารถย่อยสลายได้ 100% ด้วยวิธีการฝังกลบธรรมดา นับได้ว่าเป็นผลิตภัณฑ์ที่เป็นมิตรต่อผู้บริโภคและต่อสิ่งแวดล้อมอย่างแท้จริง